### Beslutning

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 13. oktober 2021 har vedtaget Magistratens foranstående indstilling af 4. oktober 2021.

Igangsættelse af udarbejdelse af strategisk plan for et samlet promenadeforløb fra Den Permanente til FTL-havnen, [adresse] og Bassin 7 samt sikring af faciliteter og aktive og rekreative arealer til folke- og foreningslivets udfoldelse.

### Resumé

[adresse] Ø vokser sammen med nærområderne – herunder i særdeleshed med Fiskeri-, Træskibs- og [adresse] (FTL-havnen) – og området fremtræder i stigende grad som en oplevelsesdestination for hele [adresse]. Derudover er FTL-havnen blevet et væsentligt rekreativt byrum for beboerne på [adresse] og hjemsted for omkring 20 foreninger samt op imod 3.000 aktive fritidsbrugere.

Borgere, brugere og aktører på [adresse] ønsker flere offentlige rekreative byrum.

Samtidigt viser der sig i stigende grad konturerne af et behov for etableringen af et samlet promenadeforløb fra Den Permanente i nord til området omkring FTL-havnen.

Teknik og Miljø og Kultur og Borgerservice anbefaler på denne baggrund udarbejdelsen af en strategisk visionsplan for et samlet promenadeforløb fra Den Permanente til området omkring FTL-havnen.

Den strategiske visionsplan udarbejdes efter anbefalingerne i ”Aarhus Kompasset”, det vil sige med grundig involvering af foreningerne, beboere og interesserede borgere.

### Indstilling

Det indstilles,

At 1) Byrådet drøfter visionen og ambitionsniveauet for den fremtidige udvikling af rekreative og fritidsmæssige faciliteter og promenadeforløb på [adresse], Bassin 7 og [adresse]

At 2) Teknik og Miljø og Kultur og Borgerservice igangsætter udarbejdelsen af strategisk visionsplan for et samlet promenadeforløb fra Den Permanente til FTL-havnen, [adresse] og Bassin 7, der indtænker en proces for udvikling af aktivitetsarealer og faciliteter til foreningslivet i [adresse].

At 3) Kultur og Borgerservice i den forbindelse indtænker, hvordan en eventuelt gentænkt dispositionsplan for FTL-havnen kan indgå i promenadeforløbet.

### Sagens forløb

30-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-10-2021 Magistraten
Fremsendes til [adresse] med bemærkning, at Magistraten i mødet den 4. oktober 2021 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 18. august 2021.
 13-10-2021 [adresse]
Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 13. oktober 2021 har vedtaget Magistratens foranstående indstilling af 4. oktober 2021.